6. ΝΟΜΟΣ υπ’ αριθ.454 της 13/14 Οκτ. 1976 (ΦΕΚ Α΄ 272) Περί επιβολής κυρώσεων κατά παραβατών των περί διγράμμων επιταγών διατάξεων. Άρθρ.1.-Ο εκδίδων, δια την πληρωμήν του τιμήματος αγοραζομένων παρά των παραγωγών γεωργικών προϊόντων, δίγραμμον επιταγήν, μη πληρωθείσαν ελλείψει αντικρύσματος, τιμωρείται δια φυλακίσεως τουλάχιστον δύο ετών. Η Αγροτική Τράπεζα της Ελλάδος, άμα τη εμφανίσει αυτή ακαλύπτου διγράμμου επιταγής, οφείλει αμελλητί όπως φωτοτυπικόν αντίγραφον ταύτης διαβιβάση εις τον αρμόδιον Εισαγγελέα δια την ποινικήν δίωξιν του υπαιτίου, εφαρμοζομένης της επ’ αυτοφώρω διαδικασίας των άρθρ. 417 και επ. του Κώδικος Ποινικής Δικονομίας. Άρθρ.2.-Ο εκδίδων δια την πληρωμήν του τιμήματος αγοραζομένων παρά των παραγωγών γεωργικών προϊόντων, δίγραμμον επιταγήν, φέρουσαν ημερομηνίας, εκδόσεως μεταγενεστέραν του χρόνου της αγοράς, τιμωρείται δια φυλακίσεως μέχρι δύο ετών. Άρθρ.3.-Αρμόδιος Εισαγγελεύς και Δικαστήριον δια την δίωξιν των εν άρθρ. 1 και 2 παραβατών ορίζονται εκ του τόπου κατοικίας του παραγωγού. Άρθρ.4.-Οι αμετακλήτως καταδικαζόμενοι επί παραβάσει των άρθρ. 1και 2 του παρόντος Νόμου, στερούνται του δικαιώματος πάσης χρηματοδοτήσεως ή οιασδήποτε άλλης παροχής, συμπεριλαμβανομένων και των δια της υπ’ αριθ. 1574/1970 απόφάσεως της Νομισματικής Επιτροπής «περί Ειδικών Επιτοκίων δι’ επιχειρήσεις εξαγούσας βιομηχανικά, βιοτεχνικά και μεταλλευτικά προϊόντα (ΦΕΚ 189/τ.Α΄/16.9.1970) προβλεπομένων παροχών, δι’ αποφάσεως της Νομισματικής Επιτροπής, κατόπιν Εισηγήσεως της ΑΤΕ. Άρθρ.5.-Δια την εξόφλησιν διγράμμων επιταγών οιουδήποτε ποσού εκδοθεισών υπέρ παραγωγών γεωργικών προϊόντων δηλούντων άγνοιαν γραμμάτων ή αδυναμίαν υπογραφής ή αγνοούντων την ελληνικήν γλώσσαν, αρκεί επί παρουσία του κομιστού, υπογραφή .  δύο μαρτύρων, οίτινες προκειμένου περί αλλογλώσσων θεωρούνται και ως διερμηνείς. Άρθρ.6.-Η ισχύς του παρόντος άρχεται από της δημοσιεύσεως δια της Εφημερίδος της Κυβερνήσεως. 